Man naby Sandton-laerskool doodgeskietArgieffoto ŉ Man is Vrydagmiddag naby Laerskool Rivonia in Sandton, Gauteng, doodgeskiet. “Die man is net ná 12:00 in Wesselweg naby 12de straat doodgeskiet,” het kapt. Kym Cloete, woordvoerder van die polisie, gesê. “Volgens ooggetuies was daar drie verdagtes. Die motief vir die moord word nog ondersoek.” Die man was glo in sy motor toe hy geskiet is. Die drie verdagtes het in die teenoorgestelde rigting gery toe hulle hom geskiet het. Niemand is nog in verband met die voorval in hegtenis geneem nie,” het Cloete gesê. “Geen ander beserings is aangemeld nie. Die polisie ondersoek ŉ saak van moord.” Santi Steinmann, woordvoerder van Netcare 911, het gesê die man was in ŉ kritieke toestand toe paramedici by die toneel opgedaag het. Hy het egter op die toneel aan sy beserings beswyk. -SAPA